Espen Rud

**Espen Rud** (født 1948) er en norsk jazzmusiker (slagverk), komponist og arrangør. Han er sønn av forfatteren Nils Johan Rud (1908–1993). Han er kjent fra tallrike innspillinger og i samarbeid med Karin Krog og Dexter Gordon, innenfor Terje Rypdals trio Min Bul, eller frijazzbandet Svein Finnerud Trio.

## Liv og virke
Rud ble med i frijazz-bandet Svein Finnerud trio (1967–74), studerte ved Norges musikkhøgskole (1968), var perkusjonist på Pompel og Pilt (1969), med på *Min bul* (1970) i trio med Terje Rypdal og Bjørnar Andresen, samt medvirkende på Karin Krogs *Some other spring* (1970), der også Dexter Gordon/Kenny Drew var med.

Han spilte også i Ivar Antonsen trio, samt ledet egen kvartett med Ivar Antonsen, Ditlef Eckhoff og Sture Janson (Moldejazz, 1969).

På 1980-tallet innledet han omfattende samarbeid med Rikskonsertene (1978–), i den senere tid med Hans Mathisen og Jens Fossum (*Vi improviserer*). Han medvirket i Chet Baker Quartet, på utgivelsen *The improviser* (Cadence Jazz Records, 1983) sammen med Per Husby og Bjørn Kjellemyr, i opptak fra Club 7. Han ledet også bandet Kråbøl (1978–83),  
hvorfra man kan høre fremføringer på Espen Ruds utgivelse *Hotelsuite* (Odin Records, 1984), med musikerne Rob Waring, Elin Rosseland, Tore Brunborg, Karin Krog og Vigleik Storaas. Rud medvirket i New Cool Quartet (1980–89), og mottok Buddyprisen 1983.

På 1990-tallet var han i trio med Johannes Eick og Christian Wallumrød. Hans egen sekstett « Rudlende» ga ut *Rudlende* (Taurus Records, 1998) og mottok Spellemannprisen 1998 i klassen jazz; musikerne var Tore Brunborg, Nils Jansen, Vigleik Storaas, Frode Nymo og Terje Gewelt. 

Rud var med på kvartettutgivelser med Ivar Antonsen, Terje Gewelt og Knut Riisnæs. Senere har han spilt med Staffan William-Olsson trio, Magni Wentzel sextet, og Halvard Kausland/Hans Mathisen.

## Priser
*1983: Buddyprisen
*1998: Spellemannprisen i klassen jazz, for albumet *Rudlende*
*2022: Asker kommunes kulturpris

## Diskografi (utvalg)

### Soloalbum
*1984: *Hotelsuite* (Odin Records)
*1998: *Rudlende* (Taurus Records) med hans egen sextet «Rudlende», gitt Spellemannprisen 1998
*2011: *Dobbeldans* (Curling Legs - CLP CD 121)
*2012: *Løvsamleren* (Curling Legs - CLP CD 127)
*2014: *Ukjend By* (Curling Legs - CLP CD 136)
*2017: *Carla The Fish* (Curling Legs)

### Som bandleder
*1984: *Hotelsuite* (Odin Records), med hans sextet «Kråbøl»

### I samarbeid med andre musikere
;Med Svein Finnerud Trio
*1970: *Svein Finnerud Trio* (Norsk Jazzforum)
*1970: *Plastic Sun* (Sonet Music)
*1970: *Travel Pillow* (Prisma Records)
*2008: *The Complete Released Works 1968-1999* (Plastic Strip)

;Med andre prosjekter
*1970: *Min bul* (EmArcy 2003), within Terje Rypdal's Trio Min Bul
*1978: *Høysang* (NorDisc), within Guttorm Guttormsen Quintet feat. Lars Klevstrand
*1983: *The improviser* (Cadence Jazz Records), med Chet Baker Quartet, inkludert Per Husby & Bjørn Kjellemyr, innspilt på Club 7
*2012: *Prøysen goes jazz* (Curling Legs - CLP CD 124), med «Fire fyrer» (Torbjørn Sunde, Frode Kjekstad & Sigurd Hole)

;Med Chet Baker
**[[The Improviser]]* (Cadence Jazz, 1983)
**Med [[Karin Krog]] og [[Dexter Gordon]]**
**[[Some Other Spring]]* (Sonet, 1970)

## Referanser


## Eksterne lenker
* Thomas Strøonens offisielle nettsted
* Biografi i Jazzbasen
* Diskografi i Jazzbasen